
ОТКРИВАНЕ НА ПРОЦЕДУРА
ПО
ПРИОРИТЕТ 4 „СПРАВЕДЛИВ ПРЕХОД“ НА ПРР

Управляващият орган на Програма „Развитие на регионите“ 2021-2027 г. (ПРР) обявява за кандидатстване процедура BG16FFPR003-4.001 „Подкрепа за устойчиво енергийно обновяване на многофамилни жилищни сгради, включително справяне с енергийната бедност“ по Приоритет 4 „Справедлив преход“, на Програма „Развитие на регионите” 2021-2027 г.
Основната цел на процедурата е да подкрепи мерки за енергийна ефективност (ЕЕ) на многофамилни жилищни сгради, включително за намаляване на енергийната бедност, в най-силно засегнатите от климатичния преход области Перник, Кюстендил и Стара Загора, както и общините Нова Загора, Ямбол, Симеоновград, Харманли, Тополовград, Димитровград, Хасково, Елхово, Сливен и Тунджа.
Процедурата за безвъзмездна финансова помощ се реализира с финансовата подкрепа на Фонда за справедлив преход (ФСП) и национално съфинансиране.
Допустими за финансиране са дейности за:
· Дейности по изпълнение на мерки за енергийна ефективност, предписани в енергийното обследване, включително съпътстващи строително-монтажни работи (СМР), които са пряко свързани с енергоспестяващите мерки;
· СМР дейности, свързани с неотложни мерки в техническия паспорт на сградата, както и мерки за осигуряване на пожарна безопасност и за изграждане/ремонт/подмяна на мълниезащитна и заземителна инсталация, когато са предписани в техническия паспорт на сградата.
· Извършване на обследване за енергийна ефективност и изготвяне на сертификат за енергийни характеристики на сградите в експлоатация – първоначално обследване за енергийна ефективност за целите на подаване на предложение по настоящата процедура вкл. дейности по изготвяне на обследване на сградата за наличие на защитени видове в сградата обект на интервенция;
· Извършване на обследване за установяване на техническите характеристики, свързани с удовлетворяване на изискванията на свързани с удовлетворяване на изискванията по чл.169, ал.1 и ал.3 от ЗУТ;
· Други съпътстващи дейности, подробно описани в Насоките за кандидатстване.
Общият размер на безвъзмездната финансова помощ (БФП) по процедурата е 196 415 453,80 лв. и се предоставя с краен срок на кандидатстване – 19.09.2024 г.
Минималният размер на БФП е 50 000 лв. за едно проектно предложение, а максималният –9 500 000 лв.
Документите по процедурата, включително условията за кандидатстване и условия за изпълнение на процедура са публикувани на следния интернет адрес:
https://eumis2020.government.bg/bg/s/8d3ebf57-ff75-4ad5-afa1-5747f558ee98/Pro...
Пълният комплект насоки за кандидатстване е публикуван на следните интернет адреси: https://eumis2020.government.bg, https://bgregio.eu/wps/portal/operativna-programa/home и www.eufunds.bg.
Процедурата е чрез подбор на проектни предложения в съответствие с чл. 25, ал.1, т.1 от Закон за управление на средствата от Европейските фондове при споделено управление. Кандидатите по процедурата могат да искат разяснения във връзка с Насоките в срок до три седмици преди изтичането на срока за кандидатстване. 
Допълнителни въпроси по Насоките за кандидатстване се задават в писмена форма чрез ИСУН (https://eumis2020.government.bg), модул „Разяснения по процедурата.
Разясненията се дават по отношение на Условията за кандидатстване, не съдържат становище относно качеството на проектното предложение и са задължителни за всеки кандидат. 
Въпросите на кандидата и разясненията на УО се съобщават (публикуват) на интернет страницата на УО https://bgregio.eu/wps/portal/operativna-programa/home, в секция „Процедури отворени за кандидатстване“ (към документите по процедурата) и в ИСУН: https://eumis2020.government.bg (към документите по процедурата) в 10-дневен срок от получаване на искането, но не по късно от две седмици преди изтичането на срока за кандидатстване.
Проектните предложения се подават от кандидатите само в електронен формат, подписани с квалифициран електронен подпис (КЕП) в ИСУН чрез модула „Екандидатстване“ на следния интернет адрес: https://eumis2020.government.bg 

